 Wasiirka oo dadka deegaanka Tuurka la hadlay ayaa uga mahadceliyey hadhimo sharafeed ay u sameeyeen, isaga oo tilmaamay in muhiimada ay u socdaan tahay sidii dadka beeralayda ah ugu dhiirigalin lahaayeen wax soo saar ay la yimaadaan, waxaanu yidhi wasiirku isaga oo arrimahaasi ka hadlaya Waxaanu halkan u nimid sidii aanu idiinku dhiirgalin lahayn wax soo saarka, iyada oo siyaasadda koowaad ee dawladda uu hoggaaminayo madaxweynaha jamhuuriyadda Somaliland ay tahay sidii wax soo saar loola iman lahaa loogana maarmi lahaa wixii dibada inooga imanaya, wixii tabasho ah ee tababarada beeralayda iyo la dagalaanka cayayaanku ugu horysana sida ugu dhakhsaha badan ayaanu wax uga qaban doonaa. 